Ngrembug bab kabudayan pesisir temtu bakal adhep-adhepan karo kabudayan kang "ora pesisir", apa sing sasuwene iki sinebut punjere kabudayan, ora liya kajaba saka keraton. Amarga, apa kang kasil saka kana mitu-rut akeh para winasis sasuwene iki, dianggep paling adiluhung lan dipapanake ana ing papan paling dhuwur minangka kabudayan paling becik. Nanging, sawise panaliten lan ilmu pengetahuan sansaya tinarbuka, kabudayan pesisir uga oleh panggung saya wiyar lan dadi kawigaten.
